பொட்டாசியம் குளுக்கோனேட்டு

பொட்டாசியம் குளுக்கோனேட்டு (Potassium gluconate) என்பது C6H11KO7 என்ற மூலக்கூற்று வாய்ப்பாட்டால் விவரிக்கப்படும் ஒரு மருந்து வகைச் சேர்மமாகும். குளுக்கோனிக் அமிலத்தினுடைய இணை காரத்தின் பொட்டாசியம் உப்பாக இது வகைப்படுத்தப்படுகிறது. 2,3,4,5,6-பெண்டா ஐதராக்சி காப்ரோயிக் அமில பொட்டாசியம் உப்பு, டி-குளுக்கோனிக் அமில பொட்டாசியம் உப்பு அல்லது பொட்டாசியம் டி-குளுக்கோனேட்டு என்ற பெயர்களாலும் குறிப்பிடப்படுகிறது.

நிறை அடிப்படையில் பொட்டாசியம் குளுக்கோனேட்டு 16.69% தனிம பொட்டாசியத்தைக் கொண்டுள்ளது. இதன்படி கணக்கிட்டால் 5.99 கிராம் பொட்டாசியம் குளுக்கோனேட்டில் 1 கிராம் பொட்டாசியம் உள்ளதை அறியலாம். 

இதன் அடர்த்தி 1.73 கிராம்/செ.மீ3 ஆகும்.

உணவுமுறைப் பயன்பாடுகள்
பொட்டாசியம் குளுக்கோனேட்டு ஒரு கனிம நிரப்பியாகவும் உலோக அயனி பிணைப்பியாகவும் பயன்படுத்தப்படுகிறது. 593 மி.கி வரை பொட்டாசியம் குளுக்கோனேட்டை வழங்கும் மாத்திரைகள் அல்லது பொதிமருந்து மாத்திரையாக மருந்துச் சீட்டு இல்லாமல் விற்கப்படுகிறது. இதன் மூலம் 99 மி.கி அல்லது 2.53 மில்லி சமமான தனிம பொட்டாசியம் கிடைக்கும். அமெரிக்காவில் விற்கப்படும் ஒவ்வொரு மாத்திரை அல்லது மருந்துச் சீட்டு இல்லாமல் கிடைக்கும் பொட்டாசியம் நிரப்பிகளின் மாத்திரைக்கும் இதுவே அனுமதிக்கப்பட்ட அதிகபட்ச வரம்பாகும். பொட்டாசியம் குளுக்கோனேட்  பொடியாகவும் மருந்துச் சீட்டு இல்லாமல் விற்கப்படுகிறது.

ஓர் உணவு சேர்க்கைப் பொருளாக, பொட்டாசியம் குளுக்கோனேட்டு அமிலத்தன்மை சீராக்கி மற்றும் ஈசுட்டு உணவாகப் பயன்படுத்தப்படுகிறது. ஐரோப்பிய ஒன்றிய எண் ஐ577 என்ற எண்ணால் அடையாளப்படுத்தப்படுகிறது.

பாதுகாப்பு
எலிகளில் இதன் வாய்வழி சராசரி மரண அளவு 10.38 கிராம்/கிலோ ஆகும். இந்த அளவு  எலிகள் அல்லது மனிதர்களில் பாதுகாப்பான வாய்வழி தினசரி அளவைக் குறிக்கவில்லை.

மேற்கோள்கள்

பகுப்பு:பொட்டாசியம் சேர்மங்கள்
பகுப்பு:குளுக்கோனேட்டுகள்